 Gbenga Daniel: Onímọ ọrọ ajé tó dáńtọ àti ọdọ ni Peter Obi ló se kájúẹ Gẹgẹ bi Daniel ti wi ninu atẹjade kan to fi sita, ika to ba tọ simu, la fi n re imu, Obi ti jẹ gomina ri, to si tun jẹ alaga tẹlẹ fun banki fidelity. Koda, ọdọ to jẹ ọlọpọlọ pipe ni, to si tun ni imọ pipe nipa eto ọrọ aje labẹle ati lagbaye. O fikun pe, awọn iriri Peter Obi yii ko se fi owo ra, iriri si se agba ohunkohun, irufẹ ọlọpọlọ pipe bayii si ni orilẹ-ede Naijiria nilo niru asiko taa wa yii. Àwọn iròyin tì ẹ leè ní ìfẹ síí: Ìyá àkàndá ẹdá: Àwọn ẹbí mi fẹ kí n pa ọmọ mi torí ó jẹ àkàndá ẹdá Atẹjade naa fi kun pe, iyansipo Peter Obi ati ajọsepọ rẹ Atiku Abubakar ti wọn ba de ipo aarẹ, yoo seranwọ lati mu agbega ba eto ọrọ aje wa, irẹpọ ati agbega ba Naijiria lapapọ. Atiku yan peter Obi gẹgẹ bii igbakeji rẹ Olùdíje fún ipò aarẹ lábẹ àsìá ẹgbẹ òṣèlú Peoples Democratic Party, PDP, ti yan Peter Obi gẹgẹ bi igbakejì rẹ tí wọn yóò jọ síje dú ipò lọdún 2019. Igbákejì alukoro ẹgbẹ PDP, Diran Ọdẹyẹmi sọ fun BBC Yoruba pé wọn yan Obi tó ti jẹ gómìnà rí ní ìpínlẹ Anambra, nítorí pé ọmọ Nàìjíríà tòótọ ni, tí kò sí tún dàgbà tàbí kéré jù. Bákan nàá ni ẹgbẹ wo àwọn àṣeyọrí tó ṣe nígbà tó wa ní ipò gómínà, àti láti ìgbà tó ti fi ipò sílẹ. Yíyàn tí a yan Obi kíì ṣe láti fa ojú ẹyà ìgbò mọra, ṣùgbọn nítorí pé ẹgbẹ wa gbà pé ẹyà kan kò ju òmíràn lọ ní Nàìjíríà. Ìyànsípò Peter Obi ti n fa àríyànjiyàn lórí ẹrọ ayélujára. Bí àwọn kan ṣe n gbóríyìn fún ìgbésẹ tí ẹgbẹ òṣèlú PDP gbe, ní àwọn kan ti sọ ọrọ nàá di ẹní bá láyà láàrin ìgbákejì aarẹ Nàìjíríà, Yemi Ọṣinbajo àti Peter Obi, ti olùdíjé fún ipò aarẹ nínú ẹgbẹ PDP, Atiku Abubakar, ṣẹṣẹ yàn. Ohun tó yẹ kí Atiku Abubakar ó rò kí o tó yan igbákejì Àáyáa Atiku Abubakar oludije fún ipò Ààrẹ labẹ àsìá ẹgbẹ òṣèlú PDP tí bẹ sílẹ ó bẹ ááré báyìí. Lẹyìn ìkéde rẹ gẹgẹ bí ẹni tí yóò sójú ẹgbẹ náà, nisẹ ní àwọn ọmọ orílèèdè Nàìjíríà n dá aba oríṣi lórí ẹni tí yóò kọwọrin pẹlu rẹ gẹgẹ bí igbákejì. Ọrọ náà gbà ìṣirò diẹ nítorípé o lè ṣe atọna tàbí kó jẹ ijakulẹ fún. Ẹgbẹ òsèlú onígbaàálẹ, APC ti kí Igbákejì Ààrẹ Tẹlẹrí, Atiku Abubakar kú oríire pẹlú bí ó se jáwé olùborí nínù ìdìbò sípò Ààrẹ lẹgbẹ PDP. Àwọn orúkọ kọọkan ti n jẹ yọ lójú òpó ayelujara ṣùgbọn kò tí sí ìkéde kánkan pàtó lórí ìgbésẹ yí. Ṣáájú kí a tó mọ irú ẹni tí Atiku yóò yan, a ni kí a jijọ ṣe àgbéyẹwò àwọn kókó pàtàkì tí o gbọdọ fi sọkan ki o to le yan ẹnikẹni ni igbákejì rẹ. Ẹsìn Òṣèlú Nàìjíríà ní àwọn ohun tó ya sọto pẹlú tí ibòmíràn. Nínú àwọn nnkán ti o sí le se atọna tàbí àkóbá fún Atiku Abubakar nípasẹ igbákejì to bá yan ni ẹsin ti ẹni náà bá n tẹlé. Ipa ti ko se fọwọ rọ sẹyin ni ẹsin nko ninu oselu Naijiria Kò fẹ sí oludije ààrẹ tabi ipo miran ti kí yan igbákejì to bá n ṣẹsin to yàtọ sí ti rẹ ki o ba ma da bí wipe o n gbé lẹyìn ẹsìn kàn. Fún ìdí èyí,o ṣeéṣe kí atiku mu ẹlẹsin Kristẹni ní igbákejì ààrẹ. Ọjọ orí Ọmọ ọdún méjìlelaadọrin ní Atiku Abubakar . Tí a bá sì wò bí ìpolongo fífún àwọn ọdọ ni ààyè nínú òṣèlú ti ṣe n lọ, òhun tó fẹ dájú ni wí pé,Atiku yóò yan ọdọ gẹgẹ bí igbákejì. Owó fọọmù APC fún ipò Ààrẹ gọbọi- olùdíje Pẹlú bí òun náà ti ṣe tẹnu mọ wí pé òun yóò faye gba awon odo ninu ìṣèjọba rẹ, kí ba da ti ọ bá bẹrẹ lórí yíyan igbákejì ọdọ Ẹyà Nínú ìwé òfin orílèèdè Nàìjíríà, kò sí àkọsílẹ wí pé èèyàn gbọdọ yan igbákejì láti ẹyà kan tabi òmíràn ṣugbọn kò sí olóṣèlú ti yóò yan igbákejì lalai woye ẹyà ti ẹni náà ti wa. Lọwọlọwọ lorílè-èdè Nàìjíríà, ẹyà Igbo kò fi taratara gba ti ìjọba Buhari pàápàá jùlọ lórí ọrọ atunto ti ọ bi ẹgbẹ bi Massob àti ipe fún ìdásílẹ orílèèdè Biafra. Idibo ko ni waye ti wọn ko ba mu ọkọ mi jade Afọjusun òpó èèyàn ni pé Atiku yóò yan igbákejì láti ẹyà Igbo kí o bá lè rí ìyọnu wọn ati ìbò wọn lọdun 2019. Nínú àwọn tí orúko wọn ti n lédè bayi, o adabi ẹni wi pe púpọ jẹ ẹyà Igbo. Ọkùnrin tàbí Obìnrin. Kí ọkùnrin rí ejò kì obinrin rí ejò... òwe yí gbà ọgbọn láti tù nípa yíyan ẹni tí yóò jẹ igbákejì Atiku. Tí o bá yan obìnrin gẹgẹ bí igbákejì oun ni yóò jẹ oludije akọkọ to lórúkọ ti yóò ṣe bẹ lagbo òṣèlú Nàìjíríà. Tí kò bá ṣe bẹ àwọn tó n já fún fífún àwọn obìnrin àti ọdọ ní ayé láti kópa nínú òṣèlú Nàìjíríà yóò bẹnu àtẹ lù. Ọrọ ba di ọba ran ni niṣẹ,odo ọba ya, iṣẹ ọba ko ṣe kọ, bẹẹ si ni odo ko ṣe kan lu. Botilewukori, ohun kan tó ṣe kókó ni pé tí yóò bá yan obìnrin,o gbọdọ jẹ obinrin tó jẹ ògúnná gbòngbò nínú òṣèlú tí òun náà sí le wọ èro fún Atiku. Òhun tí ẹgbẹ bá sọ Ẹgbẹ òṣèlú Atiku Abubakar ní ipá nlá láti kó nínú ìgbésẹ yiyan igbákejì fún un. Ní ọpọ ìgbà,ẹgbẹ a má yan igbákejì lẹyìn àgbéyẹwò àwọn ìṣirò kọọkan gẹgẹ bí ẹni tí ẹgbẹ bá fẹ àti irú anfààní ti ẹni náà yóò mú bá àṣeyọrí nínú ìdìbò. Nígbà tí ìkọ BBC Yorùbá n ba akọwe ìpolongo fún ẹgbẹ PDP Ọgbẹni Kola Ologbondiyan lori boya ẹgbẹ yóò yan igbákejì fún Atiku,o ni àwọn yóò jọ pa imọran pọ ni ti àsìkò ba to. Aarẹ ana Olusegun Obasanjọ ti sọ tẹlẹ pe oun ko ni ṣatilẹyin fun Atiku Abubakar Nígbà tí Atiku náà du ipò Ààrẹ pẹlu Ààrẹ Olusegun Obasanjo lọdun 1999, ẹgbẹ òṣèlú PDP lo yan fún Obasanjo láti tẹ apá kan orílèèdè Nàìjíríà lọrùn. Lori ọrọ Aarẹ Obasanjo, ti a ba fi bi o ti ṣe n bẹnu atẹ lu Atiku,ko daju wi pe Atiku yoo yan ni igbakeji rẹ tabi ki Obasanjo tilẹ gbaruku ti Atiku ninu idijẹ fun ipo Aarẹ ni 2019. APC: Atiku fi owó ra ìbò tó gbé e wọlé ní PDP Ẹgbẹ Oselu APC ti ni Igbakeji Aarẹ tẹlẹri, Abubakar Atiku ko ni akọsilẹ rere lati le tukọ orilẹede Naijiria. APC fi eyi lede ninu atẹjade ti wọn fi sọwọ si awọn oniroyin lati fi ki Atiku ku orire bi o se jawe olubori ninu idibo abẹle ẹgbẹ oselu PDP lati fi yan oludije sipo aarẹ lọdun 2019. Ninu atẹjade naa, APC sọ wi pe iwa ibajẹ ti Atiku hu lọ jẹ ki oun ati Aarẹ orilẹede Naijiria tẹlẹri, Olusegun Obasanjo tako ara won. Wọn tun fi kun un wi pe orilẹede Amerika di eewọ fun igbakeji aarẹ tẹlẹri naa nitori iwa jẹgudujẹra ti o hu, eyi to fa a ti ilẹ Amerika fi n wadii rẹ lati fi jofin ijọba. Ẹgbẹ oselu APC wa fi kun un wi pe, gbogbo igba ti Atiku ba pinnu lati dije dupo ni o ma n ra ibo awọn eniyan ki o baa le bori. Saraki kí Atiku kú oríire, ó ṣèlérí àtìlẹyìn rẹ ní 2019 Aarẹ Ile Igbimọ Aṣofin Agba, Bukola Saraki ti ki Atiku ku oriirẹ, o si tun fi atilẹyin rẹ han fun un lati jẹ ko ṣe aṣeyọri ni 2019. Saraki ni aṣeyọri naa yẹ Atiku ati wipe awọn ọmọ ẹgbẹ PDP ṣe daradara. Ninu ọrọ idupe rẹ, Saraki ni o jọ bi ẹni pe Naijiria ko ti i ṣetan fun oun o. Saraki dúpẹ lọwọ àwọn alátìlẹyìn rẹ Bẹẹ naa ni Ibrahim Dankwambo to jẹ Gomina Ipinlẹ Gombe ṣe ileri wipe oun yoo ba Atiku ṣiṣẹ lati jẹ ko ṣe aṣeyọri. Lẹyin ti ẹgbẹ oṣelu PDP kede igbakeji aarẹ nigba kan ri, Atiku gẹgẹ bii ẹni to jawe olubori ninu idibo abẹle ẹgbẹ naa ni Port Harcourt, Atiku gboṣuba fun Aarẹ nigba kan ri, Oluṣẹgun Obasanjọ gẹgẹ bii ẹni to jẹ ki oun de ibi to de lonii. Atiku ni ti kii ba ṣe pe Obasanjọ yan oun gẹgẹ bii igbakeji rẹ laarin 1999 si 2007, oun ko ni wa nipo ti oun wa lonii. Aarẹ ana Olusegun Obasanjọ ti sọ tẹlẹ pe oun ko ni ṣatilẹyin fun Atiku Abubakar Eyi ni ọkan lara awọn oun ti Atiku sọ nigba ti oun dupẹ lọwọ awọn aṣoju ẹgbẹ naa to yan gẹgẹbii oludije. O tun sọ wipe lati igba ti oun ti n dije, oun ti kopa ninu idibo abẹle marun ọtọtọ. Atiku ni oludije fun PDP ni idibo 2019 Ọsan ọjọ Aiku ni ẹgbẹ oṣelu PDP kéde pé Atiku ló tó gbangba sùn lọyẹ láti kojú Buhari ni 2019. Atiku Abubakar ni PDP fa kalẹ pé oun ati Buhari a jọ na an tan dupo aarẹ ni 2019 Awọn aṣoju 3, 274 ni wọn dibo ninu awọn ẹgbẹrun mẹrin 4, 000 to forukọsilẹ nigba ti wọn fagile ìbò 68. Eto idibo naa pari ni aago mẹfa kọja iṣẹju mẹrindinlogun. Ibo 1, 532 ni Atiku fi jawe olubori di oludije fun ẹgbẹ PDP lati dije dupo aarẹ Naijiria ni 2019. Ero awọn eniyan lori esi idibo to gbe Atiku wọle Awọn eniyan ti bẹrẹ si ni fesi si idibo to gbe Igbakeji aarẹ tẹlẹri, Abubakar Atiku lẹyin ti idibo abẹle ẹgbẹ PDP gbe wọle pẹlu ibo 1, 532 ni ipade gbogboogbo wọn. Lara awọn to fesi si idibo naa ni oju opo Twitter ba Atiku yọ pe owó ṣe pàtàkì pẹlu adura pé ko lè bori ninu idibo to n bọ. Awọn ọmọ Naijiria gbàá nimọran pe ki o fi gbogbo ipa rẹ sin orilẹ-ede Naijiria nitori awọn setan lati se atilẹyin si. Amọ, awọn ẹlomiran sọ pe magomago ko ni jẹ ki Atiku bori ni idibo to n bọ lọdun 2019, ti wọn si fi idibo ọdun 2019 we idibo Ọṣun to waye ni oṣu to kọja. Awọn elomiran bi Femi Fani-Kayode ti inu wọn dun si esi idibo abẹle PDP naa ni ki APC mura silẹ fun ogun. Esi idibo ni kikun Jonah Jang ni ìbò 19.; Datti Babà Ahmed ni ibo 05; David Mark ni ibo 35; Kabiru Turaki ni ibo 65; Sule Lamido ni ibo 96; Bafarawa Attahiru 48; Ibrahim Dankwanbo ni ibo 111; Makarfi Ahmed ni ibo 74; Kwakwanso Rabiu ni ibo 158; Bukọla Saraki ni ibo 317; Aminu Tambuwal ni ibo 693 àti Atiku Abubakar ni ibo 1,532. Àwọn oludibo Abia 106; Adamawa 76; Akwa Ibom 153 ṣugbọn 151 lo dibo; Anambra 54; Bauchi 76; Bayelsa 74; Benue 121; Borno 57; Cross River 95; Delta 150; Ebonyi 101; Edo 79; Enugu 126; Ekiti 109; Gombe 89; Kaduna 103; Kano 129; Imo 117; Jigawa 84; Katsina 102 ṣugbọn 101 lo dìbò; Kebbi 68 ṣugbọn 66 lo dìbò; Kogi 94 ṣugbọn 93 lo dibo; Kwara 102; Lagos 62; Nasarawa 52; Niger 83; Ogun 21; Ondo 64; Osun 89; Oyo 88; Plateau 76; Rivers 131; Sokoto 95; Taraba 93; Yobe 59; Zamfara 48 àti FCT 36. Bi ètò ìdìbò naa ṣe lọ Odiwọn iye awọn aṣoju to dibo lati ipinlẹ kọọkan ni yii: Awọn aṣoju ti bẹrẹ idibo lati yan ẹni ti yoo koju Buhari APC lọdun 2019. Awọn aṣoju 3274 ni yoo dibo naa lati ipinlẹ mẹrindinlogoji ati FCT Abuja. Awọn oludije mejila lo dije dupo ẹni ti ẹgbẹ PDP yoo fa kalẹ láti kojú Buhari ti ẹgbẹ AOC ti fa kalẹ bayii ni nu idibo sipo aarẹ Naijiria lọdun 2019. Awọn aṣoju ti n dibo yan ẹni ti wọn fẹ bi aarẹ ni PDP Ayẹwo awọn oludije ti pari Gbogbo àwọn oludije náà niroyin ni wọn kọ láti yẹba fún ara wọn nítorí kálukú gbà pé òun lè ṣe é dáadáa Awọn mejila to n dije dupo asoju ẹgbẹ oselu APC ati awọn asoju wọn ti pari ayẹwo ki idibo to bẹrẹ si ipo oludije aarẹ ni abẹ ẹgbẹ oselu PDP. Lẹsẹẹsẹ ni awọn asoju naa joko lati bẹrẹ si ni di ibo yan ẹni ti wọn fẹ ko koju Aarẹ Muhammadu Buhari ninu idibo gbogbooogbo ti yoo waye ni ọdun to n bọ. Bakanaa, olorin takasufe ti igbalode to tun jẹ aburo oludije sipo gomina labẹ egbẹ oselu PDP ni ipinlẹ Ọsun, David Adeleke ti gbogbo eniyan mọ si Davido naa ko gbẹyin nibi ipade gbogboogbo to n lọ lọwọ naa. PDP Convention 2018: Wọn ti parí àyẹwò àwọn olùdíje fún ààrẹ ní PDP Papa isere Amaesimaka nilu Port Harcourt ni ipade gbogboogbo naa ti n waye ti n waye Eto ti to nibi ibudo ìdibo abẹle PDP ni Port Harcourt Oun gbogbo ti wa ni sẹpẹ fun ipade apapọ ẹgbẹ oselu PDP ni papa isere Amaesimaka nilu Port Harcourt. Oniroyin wa to jabọ lati ibi ti ipade naa yoo ti waye so pe nise ni awọn agbofinro duro digbi lati ri wi pe ohun gbogbo lọ leto leto. Awọn to n wọ agbegbe idibo naa ni a gbo wi pe awọn ọlọpaa n se ayẹwo finifini fun pẹlu irinsẹ ayẹwo igbalode. Ejò Sebe, Ọká, òjòlá àti àkeèké jẹ alábagbé Phillipe Oludije mejila ni yoo kopa ninu ibo abẹnu ẹgbẹ lati yan ẹni ti yoo koju Aarẹ Muhammadu Buhari ninu idibo Aarẹ ọdun 2019. Awọn onisọwo naa ko gbehin nibẹ Karakata naa si nlọ ni agbegbe naa paapa julọ fun awọn to ba fẹ ra asia ẹgbẹ tabi awọn ohun isaraloge miran lati fi se afihan pe ọmọ ẹgbẹ ni wọn. Jakejado Naijiria ni awọn asoju ẹgbẹ ti wa lati kopa ninu idpade apapọ yi Bi wakati naa ti se n sunmọ bọ ni awọn amoye ati ara ilu ti n bere ibeere pé: Tani yoo koju Buhari lati PDP? Awa naa ko le dahun ibere yi bi ki ba se wi pe a gbo abajade ibo abẹnu naa sugbọn oun ti a le se ni ki a se agbeyewo awọn oludije to lewaju larin awọn to n du ipo yi. Die ninu wọn re ati ohun to yẹ ki ẹ mọ nipa wọn. Bukola Saraki Bukola Saraki ni Aarẹ ile asofin agba Ninu akoso iṣejọba lorile-ede Naijiria, Sẹnatọ Bukọla Saraki lo wa ni ipo kẹta. Ọmọ bibi Ilorin to ti figba kan jẹ gomina ni ipinlẹ Kwara ni pẹlu iriri pupọ gẹgẹ bi aṣofin. Ọpọ lo ti n foju sii lara pe o ṣeeṣe ki o du ipo aarẹ, ko si jẹ iyalẹnu nigba ti o kede erongba rẹ lati du ipo Aarẹ nibi ipade ẹgbẹ awọn ọdọ ni Abuja. Awọn amoye n fi oju sii lara gẹgẹ bi ọkan lara awọn to le ri tikẹti ẹgbẹ gba ti ireti si wa wi pe ó le koju Buhari ninu idibo ọdun 2019. Atiku Abubakar ko fi igba kan sinmi nina ọwọ ife si awọn olori kakiri orilẹẹde Naijiria. Atiku Abubakar Atiku ni ti wọn ba yan oun sipo Aarẹ Naijiria, atunto isejọba ni oun yoo gbajumọ. APC Primaries: A ṣi n lọ sílé ẹjọ lóṣù tó m bọ lórí ọrọ yìí Aminu Waziri Tambuwal Tambuwal fi igba kan sa kuro ninu ẹgbẹ PDP lo si APC Aminu Waziri Tambuwal jẹ olori ile asojusofin nigba kan ri. Lẹyin to sipo kuro ninu ẹgbẹ oselu PDP lo si APC, o du ipo Gomina nipinlẹ Sokoto ti o si wole gẹgẹ bi Gomina. Lẹyinwa igba naa ni o tun fi ẹgbẹ APC silẹ pada si PDP nibi ti o ti ferongba silẹ lati du ipo Aarẹ. APC Primaries: Kò sí Faction ni Kwara APC rárá, NWC ti sọrọ Tambuwal ni ọpọlọpọ iriri gẹgẹ bi asofin ti awọn kan si ri gẹgẹ bi irawo ọjọ iwaju ẹgbẹ PDP. Nàíjíríà pé ọmọ ọdún 58 lónìí, ǹjẹ o mọ ìtàn ìbẹrẹ oílẹ-èdè rẹ? Rabiu Kwankwanso Lọdun 2015, Kwankwaso dije nibo abele APC sugbọn o fidiremi lọwo Buhari. O pe die ki Rabiu Musa Kwankwanso to sọ boya ohun yoo du ipo aarẹ labe asia ẹgbẹ PDP tabi ẹgbẹ miran. Sugbọn pẹlu atimaaṣebọ rẹ tẹlẹ ati awọn ipolongo ti awọn ololufe re n se lori ẹro ayelujara, ko ru ẹnikẹni loju pe o fẹ du ipo Aarẹ pẹlu Muhammadu Buhari. Ọmọ bibi ipinlẹ Kano ni Kwankwanso, o si jẹ ilumọọka oloṣelu ti o ti fi igba kan jẹ Minista ati Gomina ipinlẹ Kano ri. Kwankwaso kii se ajoji si ka ma du ipo Aarẹ sugbọn idije ọtẹ yi yoo fẹ le die fun un pẹlu bi ọrọ ko ti se wọ laarin oun ati Gomina ipinlẹ rẹ lọwọlọwọ, Abdullahi Ganduje. Ti Kwankwaso ba ribi ja tikẹti ẹgbẹ PDP gba fun ipo Aarẹ, o seese ki o ba Buhari fa ibo pupo to ma n saba wa lati ipinlẹ Kano. David Mark. Ko daju wi pe Mark yoo fẹ jọwọ ipo Aarẹ fun Saraki lọtẹ yi Ajagunfẹyinti ni David Mark sugbọn iriri rẹ ninu oselu Naijiria jẹ oun to lami laka. O ti saaju jẹ Aarẹ ile asofin agba Naijiria laarin ọdun 2007-2015. Mark wa lara awọn ogunna gbongbo ẹgbẹ oselu PDP lati ibere pẹpẹ ti ko si sipo kuro ninu ẹgbẹ titi di bi a ti se n sọrọ yi. Mark ni ti wọn ba yan oun gẹgẹ bi Aarẹ, ọdun meji loun yoo fi se atunto orile-ede Naijiria. Isoro rẹ bayi ni ki o ri tikẹti ẹgbẹ gba. Ọmọ àádọrin ọdun nii se. Sule Lamido Sule Lamido ati Aminu Waziri Tambuwal Sule Lamido ni o fẹ da bi wi pe ipolongo rẹ fun ipo Aarẹ ko gbode sugbọn kii se ẹni a a foju di. Ipinlẹ Jigawa lo ti wa nibi ti o ti jẹ gomina labẹ asia ẹgbẹ oselu PDP lọdun 2007. Ninu awọn to duro ti ẹgbẹ PDP nigba isoro lo jẹ ti awọn to mọ nipa oselu ko si ko iyan rẹ kere rara. Aarẹ orile-ede Naijiria nigba kan ri, Olusegun Obasanjo, nigba ti o n gba a ni alejo ni Ota so pe Lamido kun oju osunwọn lati dari Naijiria. Ti awọn ọmọ ẹgbẹ ba wo ti wi pe o duro gbagba ti awọn, o yẹ ki wọn dibo yan an gẹgẹ bi oludijẹ ẹgbẹ fun ipo Aarẹ. Àwọn tó n bọ Ṣàngó n jẹ iná níni ọdún Ọlọjọ Àwa obìnrin tó ń lépa afòjúsùn máa n ba ọkùnrin lẹrù ni -Toyin Lawani : Oludari agba feto ipolongo ibo aarẹ fun Atiku Abubakar, Ọtunba Gbenga Daniel, ti salaye ọpọ ohun amuyẹ ti wọn ri lara gomina ipinlẹ Anambra tẹlẹri, Peter Obi, ki wọn to ni oun lo kajuẹ lati ba Atiku dije gẹgẹ bii igbakeji aarẹ ninu eto idibo to n bọ ni 2019. 